**Pierdut**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rătăcesc pierdut,

Ca un orb mergând cu paşi tremuraţi

Într-un blestemat labirint,

Mă trezesc agitat, îngrozit,

Ca un damnat băutor de absint.

Ce straniu sentiment, ce bizară chemare,

Am pierdut inocenţa, candoarea,

Am uitat cum era

Să mergi pe faleză,

Să păşeşti delicat în mare.

Am uitat de mine, de soartă,

De tot ce aveam mai bun,

De iubire, de artă.

Ascult cu durere strigătul vulturului

Ce se ridică spre azimut

Şi ştiu că sunt ţintuit pe pământ,

Că sunt pe de-a-ntregul pierdut.

Ce fatală eroare a fost

Ca, trişat de atracţia unui chip cioplit,

Să-ţi aduc tocmai ţie ofrandă

Sufletul meu împietrit,

Să mă închin tocmai ţie,

Zeu al Întunericului,

Demon sculptat în granit...